**16. sjednica Školskog odbora**

**Zapisnik sa 16. sjednice Školskog odbora V. gimnazije Vladimir Nazor Split, Split, održane 7. veljače 2018 . (srijeda), s početkom u 10:30 sati, u uredu ravnateljice**

Sjednici su bila prisutna 4 člana Školskog odbora (imenovana od strane Nastavničkog vijeća, Vijeća roditelja i na Skupu radnika). Preostala 3 člana još nisu imenovana samostalno od strane osnivača.

Odluke su donesene jednoglasno.

**AD-1) Verificiranje zapisnika s prethodne 15. sjednice Školskog odbora**

Na zapisnik s prošle sjednice Školskog odbora, od 26.1.2018. nije bilo primjedaba ni dopuna te je isti jednoglasno usvojen od strane nazočnih članova Školskog odbora.

**AD-2) Očitovanje o zaprimljenoj Obavijesti iz Ureda državne uprave SDŽ (od 25.1.2018.) u svezi Odluka o prednosti pri zapošljavanju, sukladno čl. 107. st. 6., 8. i 9. ZOOOS**

O D L U K A, br.1

Uskraćuje se suglasnost Školskog odbora za zapošljavanje upućenih zaposlenika: A.D., M.U.B. i Z.R., uz sljedeće obrazloženje:

S upućenim zaposlenicima: A.D., M.U.B. i Z.R., sukladno Obavijesti Ureda državne uprave SDŽ od 25.1.2018. Škola nije u mogućnosti zasnovati radne odnose ugovorima o radu, bez natječaja, prema odredbi čl.107. st.10. podstavka 3. Zakona o odgoju i obrazovanju u osnovnoj i srednjoj školi, kako zbog poteškoća u usklađivanju rasporeda sati s drugim školama u kojima rade upućeni nastavnici, tako i zbog činjenice da zaposlenici ne bi mogli dopuniti u cijelosti broj nastavnih sati tjedno za kojima je Škola iskazala potrebu.

Upućenoj zaposlenici A.D., moglo bi se od ukupno 9 sati nastave tjedno iz nastavnog predmeta engleski jezik na neodređeno nepuno radno vrijeme (za kojima je Škola iskazala potrebu) ponuditi 3 sata ukupno tjedno; zaposlenici M.U.B. , iz nastavnog predmeta njemački jezik (osnovom zamjene), moglo bi se od ukupno 12+2 sata tjedno (za kojima postoji potreba) ponuditi 2 sata ukupno tjedno, a Z.R. 11 sati ukupno tjedno, što Školski odbor u ovom trenutku ne smatra najboljim rješenjem, jer bi u tom slučaju, za preostalim brojem nastavnih sati tjedno Škola imala potrebu potraživati druge nastavnike.

**AD-3) Usvajanje Financijskog izvještaja za 2017. Godinu**

O D L U K A, br.2

Usvaja se Financijski izvještaj za 2017. godinu